OpenLLM-France/wikimedia huggingface dataset:
# Massís del Montnegre

El Montnegre és un conjunt muntanyós que forma part de la serralada Litoral. Constitueix la secció més alta de la serralada de Marina amb 766 metres d'altitud al Turó Gros.

## Particularitats

Situat al nord del Maresme i part del Vallès Oriental, el Montnegre s'estén entre la Tordera i la riera de la Vallalta. Amb 15.000 hectàrees, aquest massís, el nom del qual prové de la foscor dels seus boscos d'alzines, passà a formar part de la Xarxa de Parcs Naturals de la Diputació de Barcelona —juntament amb la serra del Corredor— amb el nom de Parc Natural del Montnegre i el Corredor.
Poblat des del neolític, tal com demostra el dolmen de la Pedra Gentil a Vallgorguina, l'ús agrícola del sòl ha desaparegut pràcticament, i ara el seu territori es va reconvertint per dedicar-lo a usos lúdics i d'oci. Així, el Montnegre, amb indrets inoblidables com la riera de Fuirosos, l'ermita de l'Erola, Sant Martí de Montnegre o Hortsavinyà, és avui un territori ocupat en el 95% per massa forestal, la qual, en algunes àrees, està formada per una vegetació de caràcter centreeuropeu, cosa que el converteix en un lloc molt agradable per a l'excursionisme, el senderisme i l'esbarjo.
La Vallalta és una estreta vall que circula pels contraforts del massís del Montnegre al Maresme entre els municipis d'Arenys de Munt, Canet de Mar i Sant Pol de Mar, a la riba de la mateixa riera, i hi trobem Sant Iscle de Vallalta i Sant Cebrià de Vallalta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Gran enciclopèdia catalana: Volum 16. Suplement, p. 261 [Consulta: 10 juliol 2022].
* ↑ Carles Sans i Ravellat, Jordi Vidal i Pedrals. El Vallès Occidental i Oriental en BTT. Cossetània Edicions, 2006, p. 16. ISBN 9788497911412.

## Vegeu també

* Parc Natural del Montnegre i el Corredor.
* Serralada de Marina.

## Enllaços externs

* Geologia de la Selva - Unitats de relleu.
# Goril·la oriental

El goril·la oriental (Gorilla beringei) és una espècie de primat de la família dels homínids. És una de les dues espècies de goril·les, els primats vivents més grossos del món. Viu a altituds d'entre 600 i 3.800 msnm a l'est de la República Democràtica del Congo, el nord-oest de Ruanda i el sud-oest d'Uganda. El seu hàbitat natural són els boscos de diferents tipus. És una espècie en perill crític d'extinció per culpa de la caça furtiva, la destrucció i degradació del seu hàbitat, les malalties, el canvi climàtic i els efectes dels conflictes armats.
L'espècie se subdivideix en dues o tres subespècies, el goril·la de les planes oriental (G. b. graueri) és el més nombrós amb 3.800 individus, el goril·la de muntanya (G. b. beringei) només en té uns 1.000. Els científics estan considerant elevar la població de goril·la de Bwindi (que representa la meitat d'individus del goril·la de muntanya) a la categoria de subespècie. L'altra espècie del gènere Gorilla és el goril·la occidental (Gorilla gorilla), molt més nombrós.

## Referències

* ↑ Thalmann et al., 2007, p. 146.
* ↑ «goril·la». Gran Diccionari de la Llengua Catalana. Grup Enciclopèdia Catalana. [Consulta: 17 octubre 2024].
* ↑ Beolens, Watkins i Grayson, 2009, «Beringe».
* ↑ «gimnur gros». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 18 octubre 2024].
* 1 2 Plumptre, A.; Robbins, M. M.; Williamson, E. A. «Gorilla beringei» (en anglès). Llista Vermella d'Espècies Amenaçades de la UICN, 2019. DOI: 10.2305/IUCN.UK.2019-1.RLTS.T39994A115576640.en. [Consulta: 17 octubre 2024].

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
* Thalmann, O.; Fischer, A.; Lankester, F.; Pääbo, S.; Vigilant, L. «The Complex Evolutionary History of Gorillas: Insights from Genomic Data» (en anglès). Molecular Biology and Evolution, 24, 1, 2007, pàg. 146-158. DOI: 10.1093/molbev/msl160.
# Camí de la Serra (el Meüll)

El Camí de la Serra és un camí que discorre pel terme de Castell de Mur, en terres del Meüll, de l'antic terme de Mur, al Pallars Jussà.
Arrenca del Camí de Castellnou just a migdia del Meüll, de l'indret dels Pous en direcció est-sud-est, i en a penes 600 metres de recorregut mena a la zona del Forat Negre de la Serra del Meüll, des d'on té continuïtat a través de camps de conreu i antics camins cap al sector de llevant de la serra. A la Cornassa es desvia cap al sud per enllaçar amb el Camí de Sellamana. Des de la Cornassa, a més, antics camins en part perduts partien cap al nord-est.

## Etimologia

Pren el nom del genèric serra, de la Serra del Meüll, que és on mena.

## Enllaços externs

* Institut Cartogràfic de Catalunya
# Joan Saura Martí

Joan Saura Martí (Molins de Rei, 14 de setembre de 1954-Barcelona, 19 d'octubre de 2012) fou teclista (sampler), compositor i improvisador. Formà part dels grups Trio Local (amb Agustí Fernández - piano i Liba Villavecchia - saxo), Araki (amb Anna Subirana - veu), Les Anciens (amb Enric Cervera - contrabaix i objectes, Eduard Altaba - baix i contrabaix i Oriol Perucho - bateria) i Pole Pole (amb Madish Falzoni - acordió i Imma Udina - clarinet). Ha estat membre fundador dels grups Koniec, Orquestra del Caos, Rambla, Blay Tritono, Rambliolia i del col·lectiu d'improvisadors IBA.
El fons Joan Saura Martí de partitures i enregistraments sonors i audiovisuals és a la Biblioteca de Catalunya.

## Referències

* ↑ 2n Festival de Música del Segle XX. Barcelona: Ajuntament de Barcelona. Àrea de Cultura, 1995, p. 148.

## Enllaços externs

* Composicions, col·laboracions artístiques i discografia [consulta:2 de novembre de 2013].
* Fons Joan Saura Martí a la Biblioteca de Catalunya [consulta: 8 d'abril de 2014]
# Serra dels Pins

La Serra dels Pins és una serra situada al municipi de Sitges (Garraf), amb una elevació màxima de 255 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bruzolo

Bruzolo (arpità Bërsoel, piemontès Bruzeul) és un municipi italià, situat a la ciutat metropolitana de Torí, a la regió del Piemont. L'any 2007 tenia 1.336 habitants. Està situat a la Vall de Susa, una de les Valls arpitanes del Piemont. Limita amb els municipis de Chianocco, Condove, San Didero, San Giorio di Susa i Usseglio.

## Administració

Llista d'alcaldes :
| Període | Identitat | Partit |
| 2004- | Mario Richiero | Llista cívica |
# Boxa als Jocs Olímpics d'estiu de 1908 - pes pesant

El pes pesant va ser una de les cinc proves de boxa que es disputaren als Jocs Olímpics de Londres de 1908. Com en les altres proves de boxa estava reservada a homes. Totes les proves de boxa es van disputar el 27 d'octubre de 1908. El pes pesant fou la categoria més pesada en aquesta edició dels Jocs i sols hi podien participar boxejadors que pesessin més de 71,7 kg. Hi van prendre part 6 atletes, tots britànics.

## Medallistes

| Or | Plata | Bronze |
| Albert Oldman (GBR) | Sydney Evans (GBR) | Frank Parks (GBR) |

## Quadre

| Quarts de final | Quarts de final | Semifinals | Semifinals | Final | Final |
| 27 d'octubre | 27 d'octubre | | | | |
| Sydney Evans (GBR) | KO1 | | | | |
| Sydney Evans (GBR) | KO1 | 27 d'octubre | 27 d'octubre | | |
| Albert Ireton (GBR) | P | 27 d'octubre | 27 d'octubre | | |
| Albert Ireton (GBR) | P | Sydney Evans (GBR) | 2 | | |
| | | Frank Parks (GBR) | 1 | | |
| Frank Parks (GBR) | 2 | Frank Parks (GBR) | 1 | | |
| Frank Parks (GBR) | 2 | | | 27 d'octubre | 27 d'octubre |
| Harold Brewer (GBR) | 0 | | | 27 d'octubre | 27 d'octubre |
| Harold Brewer (GBR) | 0 | | | Sydney Evans (GBR) | P |
| | | | | Albert Oldman (GBR) | KO1 |
| Albert Oldman (GBR) | KO1 | | | Albert Oldman (GBR) | KO1 |
| Ian Myrams (GBR) | P | | | | |
| Ian Myrams (GBR) | P | Albert Oldman (GBR) | - | | |
| | | lliura | - | | |
| ningú | - | lliura | - | | |
| ningú | - | | | | |
G - Guanya / P - Perd / KO - Guanya per Ko / DSQ - Desqualificat

## Classificació final

| Posició | Nom | Nació |
| 1 | Albert Oldman | Regne Unit |
| 2 | Sydney Evans | Regne Unit |
| 3 | Frank Parks | Regne Unit |
| 4 | Harold Brewer | Regne Unit |
| 4 | Albert Ireton | Regne Unit |
| 4 | Ian Myrams | Regne Unit |

## Referències

* ↑ «Olympedia – Heavyweight (>158 pounds), Men». [Consulta: 24 desembre 2024].

## Fonts

* Official Report of the Games of the IV Olympiad (1908)
* De Wael, Herman. Herman's Full Olympians: "Boxing 1908" Arxivat 2006-09-27 a Wayback Machine.
# Serrat de Sant Joan (Vallcebre)

El Serrat de Sant Joan és una serra situada al municipi de Vallcebre (Berguedà), amb una elevació màxima de 1.354 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gàlag de Matschie

El gàlag de Matschie (Galago matschiei) és una espècie de primat de la família dels galàgids. Rep el seu nom en honor de Paul Matschie. Viu a Burundi, la República Democràtica del Congo, Uganda i, possiblement, a Ruanda.

## Referències

* ↑ Butynski, T. M., De Jong, Y. i Bearder, S. Galago matschiei. UICN 2008. Llista Vermella d'espècies amenaçades de la UICN, edició 2008, consultada el 1-01-2009. (anglès)
# Camí de les Bordes

El Camí de les Bordes és un camí del terme d'Abella de la Conca, a la comarca del Pallars Jussà.
Recorre el peu de la cinglera de migjorn de la Serra de Carreu, arrencant des del Camí de Mas Palou a prop i a ponent d'aquest mas, i s'enfila pels Serrats de la Font de Bufal cap al nord-oest. Passa a prop i a llevant de Casa Sarró, després per la casa dels Serrats, a peu de camí, de seguida passa per sota i a llevant de la Borda del Miquelet, on ja comença a girar cap al nord-est. Tot seguit s'adreça a Casa Toà, al nord-est de la qual troba l'arrencada cap a ponent del Camí de la Collada del Trumfo. Encara, continua cap a l'est-nord-est fent giragonses per passar pel nord de Casa Víctor; passa per la Feixa el Mola, per migdia del Tossal dels Qualls, i arriba a la Collada del Marinxina.
Continua encara cap al nord-est, i passa ran de la Borda del Castelló i, més lluny, de la Borda Marinxina. Al cap d'un tram més arriba al Tros Rodat, des d'on continua encara cap a llevant per atènyer la Collada i, al nord, la Borda del Paulí. A 100 metres a llevant de la Collada té el seu final, al lloc del Comellaret, però antigament continuava cap a llevant (ara és un corriol), cap a Cal Pere del Trena i fins a Casa Girvàs, on enllaça amb el Camí de Casa Girvàs.

## Etimologia

Es tracta d'un topònim romànic modern, de caràcter descriptiu: pren el nom de les bordes a prop de les quals passa, a les quals comunica amb Abella de la Conca.

## Enllaços externs

* El Camí de les Bordes en el seu entorn, a l'Institut Cartogràfic de Catalunya
# Desideri Díez i Quijano

Desideri Díez i Quijano (Castrojeriz, 1948) és un investigador i professor de llengua i literatura catalanes.

## Biografia

Darrer de sis germans, el 1959, als onze anys, encara no sabia llegir ni escriure, va arribar des de la seva Catrojeriz natal a un orfenat religiós a Mollerussa. Va optar per la carrera del magisteri i fer-se maestro nacional. Va ensenyar a l'escola La Salle Horta a Barcelona. Va estudiar filologia hispànica i catalana i es fa fer professor d'institut.
El 2000 va rebre la medalla d'honor de Barcelona, «per la seva trajectòria i treball continu en el procés d'enfortir la consciència ciutadana, la convivència i la cultura de pau».
Marius Serrà s'hi va inspirar per al protagonista de la seva novel·la Ablatanalba.

## Obres destacades

* El que ha estat i és Horta. Desideri Díez i Quijano, 1982. ISBN 8429719148.
* L'Escut heràldic d'Horta. El Tinter, 1985. ISBN 84-86460-00-7.
* Les masies d'Horta. El Tinter, 1986. ISBN 84-86460-00-7.
* Vocabulari d'electrònica i electricitat : termes i expressions. Miquel Arimany, 1986. ISBN 8472111517.
* Els Transports a Horta. El Tinter, 1987. ISBN 84-86460-00-7.

## Referències

* ↑ «Conferències obertes a totes les edats adherides». Universitat Autònoma de Barcelona & Ajuntament de Barcelona, 2011.
* 1 2 3 Orensanz, Toni «Desideri al seu laberint». La Vanguardia, 30-07-2011, pàg. 5. «Un burgalès d'Horta convertit en personatge de Màrius Serra»
* ↑ «Relació de persones i entitats guardonades amb la Medalla d'Honor de Barcelona en anys anteriors». A: Ajuntament de Barcelona. Medalles d'honor d'Honor de Barcelona (pdf), 22-11-2013, p. 39.
* ↑ «Díez Quijano: 'Equipaje No Declarado, la función que siempre ha de tener el arte'» (en castellà). Andarte, 03-05-2018. Arxivat de l'original el 2019-10-09. [Consulta: 9 octubre 2019].
# Lluís Bru i Jardí

Lluís Bru i Jardí (Tivissa, 18 de maig de 1894 - Santiago de Xile, 9 de maig de 1945) fou un mestre i polític català. Treballà com a mestre a l'Armentera i va fer el servei militar a Figueres. El 1917 canvià de professió per treballar en el bufet d'un notari i el 1920 es casà amb l'artista plàstica Josepa Llop.

## Biografia

El 1918 fou un dels fundadors de la Joventut Nacionalista La Falç, de la que en fou president fins al 1923, i col·laborà assíduament al seu diari Esquerra, raó per la qual el 1922 fou processat per un delicte de lesa patria. Per evitar l'empresonament marxarà a París el juliol de 1923. Hi romandrà treballant a la casa Chez Baron fins al 1929, gairebé fins al final de la Dictadura de Primo de Rivera. Quan tornà participà en la Conferència d'Esquerres Catalanes de març de 1931, mercè la qual La Falç es va integrar a Esquerra Republicana de Catalunya. El febrer de 1932 participà en el Primer Congrés Nacional ordinari del partit i fou escollit membre del Comitè Executiu. A les eleccions al Parlament de Catalunya de 1932 fou elegit diputat per la comarca d'Osona.
Fou membre de la Comissió d'Agricultura del Parlament de Catalunya i participarà activament en la redacció del projecte de la Llei de Contractes de Conreu. Fou detingut arran dels fets del sis d'octubre de 1934 i empresonat al vaixell Uruguai. Fou alliberat sota fermança poc abans de les eleccions generals espanyoles de 1936, i arran la victòria del Front Popular fou amnistiat definitivament.
Quan esclatà la guerra civil espanyola fou nomenat vicepresident del Consell d'Economia, i l'abril de 1937 fou delegat del govern a Puigcerdà. El 1939 es va exiliar a Montpeller, des d'on es va embarcar al Winnipeg i marxà a Santiago de Xile el 3 de setembre de 1939, on treballarà al Teatro Capitol i després a Establecimientos Oriente.
Fou nomenat delegat de la Generalitat de Catalunya a Xile i hi presidí el Front Nacional Català de Lluita i l'Agrupació Democràtica Catalana, alhora que col·laborà a les publicacions Democràcia i Catalunya i L'Emigrant. També participà en les emissions de ràdio Catalunya al Servei de la Democràcia. És pare de la pintora Roser Bru i germà del periodista i polític carlí Josep Bru i Jardí.

## Referències

* 1 2 3 4 5 6 7 8 9 10 «Biografia Lluís Bru i Jardí · memoriaesquerra.cat». [Consulta: 15 desembre 2024].
* 1 2 3 4 5 6 Lluís Bru i Jardí: de «La Falç» al Parlament Arxivat 2010-09-24 a Wayback Machine.
# The Miz

Michael Mizanin (8 d'octubre del 1980 -) més conegut al ring com a The Miz és un lluitador professional estatunidenc que treballa per a la marca Raw de World Wrestling Entertainment (WWE).
Mizanin també ha protagonitzat varias pel·lícules com ara la saga The Marine.

## Carrera a la WWE

The Miz va debutar amb la WWE l'octubre del 2004. Ha mentingut feus amb lluitadors com John Cena, Randy Orton, Dean Ambrose o Dolph Ziggler. Sempre a tingut el paper de heel, és a dir un lluitador que pren el paper del dolent i antagonista, en oposició al face.
Durant el 25é aniversari de Raw va guanyar Roman Reings i va tornar a aconseguir Títol Intercontinental. També es va confirmar la seva participació en el Royal Rumble 2018. Durant el programa de Raw del 25 de gener va guanya Apollo Cruz i es va classificar pel Elimination Chamber 2018 on s'enfrontarà a Roman Reings, Seth Rollins, John Cena, Elias, Finn Balor i Braun Strowmann.

## Campionats i assoliments

World Wrestling Entertainment/WWE
* WWE Championship (1 cop)
* WWE Intercontinental Championship (7 cops)
* WWE United States Championship (2 cops)
* WWE Tag Team Championship (4 cops) - amb John Morrison (1), Big Show (1), John Cena (1) y Damien Mizdow (1)
* World Tag Team Championship (2 cops) - amb John Morrison (1) y Big Show (1)
* Money in the Bank (2010)
* Triple Crown Championship (nº25)
* Grand Slam Championship (nº14)

## Enllaços externs

* Perfil a WWE.com (anglès)
* The Miz al MySpace (anglès)
# Puig de l'Àliga (Ogassa)

El Puig de l'Àliga és una muntanya de 1.491 metres que es troba al municipi d'Ogassa, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mangosta aquàtica

La mangosta aquàtica (Atilax paludinosus) és un carnívor de la família de les mangostes (Herpestidae). Viu a Àfrica, principalment en aiguamolls. Fa aproximadament 46-62 cm de llarg; té una cua de 32-53 cm i pesa entre 2,5 i 4,1 kg. És de color marró fosc.

## Referències

Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Camí de les Esplanes

El Camí de les Esplanes és un camí del terme de Castell de Mur, Pallars Jussà, dins de l'antic terme de Guàrdia de Tremp.
Arrenca del Camí de la Via, al sud-est de la vila de Guàrdia de Noguera, al sud del Pont de la Via, des d'on surt cap al sud al principi, per després tòrcer cap al sud-oest i cap a l'oest. En uns 600 metres de recorregut arriba a la partida de les Esplanes, on enllaça amb altres camins rurals.

## Enllaços externs

* Institut Cartogràfic de Catalunya
# Marganell

Marganell és un poble, cap del municipi del mateix nom, de la comarca del Bages. Fins a l'any 1982, el municipi s'anomenava Santa Cecília de Montserrat.
El 2023, l'alcalde és Ramon Costa Calsina que pren el relleu de Verónica Hirano Effing.
| Entitat de població | Habitants (2023) |
| el Casot | 137 |
| Marganell | 103 |
| la Colònia Puig | 27 |
| Pla de Roldors | 21 |
| Santa Cecília | 5 |
(Font: Idescat)

## Geografia

* Llista de topònims de Marganell (Orografia: muntanyes, serres, collades, indrets…; hidrografia: rius, fonts...; edificis: cases, masies, esglésies, etc.).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 8 | 9 | 11 | 61 | 114 | 330 | 329 | 308 | 233 | 261 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 253 | 267 | 280 | 275 | 307 | 240 | 280 | 208 | 226 | 226 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 215 | 213 | 243 | 238 | 243 | 288 | 301 | 317 | 308 | 297 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 277 | 258 | 266 | 282 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Llista d'alcaldes de Marganell

| Núm. | Alcalde | Inici mandat | Fi mandat | Partit polític |
| 12 | Ramon Costa Calsina | Juny 2023 | Abril 2027 | Junts |
| 11 | Verónica Hirano Effing | Novembre 2019 | Abril 2023 | Junts |
| 10 | Anna Garcia Ventura | 2015 | 2019 | CIU |
| 9 | Isabel Ramon Puig | Juny 2011 | 2015 | CIU |
| 8 | Ramon Bisbal Baró | Juny 2007 | 2011 | CIU |
| 7 | Ramon Bisbal Baró | Juny 2003 | 2007 | CIU |
| 6 | Ramon Bisbal Baró | Juliol 1999 | 2003 | CIU |
| 5 | Ramon Bisbal Baró | Juny 1995 | 1999 | CIU |
| 4 | Fermí Sallés Puig | Juny 1991 | 1995 | CIU |
| 3 | Fermí Sallés Puig | Juny 1987 | 1991 | CIU |
| 2 | Fermí Sallés Puig | Juny 1983 | 1987 | CIU |
| 1 | Fermí Sallés Puig | Juny 1979 | 1983 | CIU |

## Vegeu també

* Sant Esteve de Marganell
* El Lloro

## Referències

* ↑ «El mapa de les alcaldesses a Catalunya: només un de cada cinc ajuntaments catalans està encapçalat per una dona». Begoña Grigelmo, 07-03-2019. [Consulta: 16 març 2019].

## Enllaços externs

* Marganell - Lloc web oficial
# Serra de Santa Marina

La Serra de Santa Marina és una serra situada als municipis de Pratdip i Vandellòs i l'Hospitalet de l'Infant al Baix Camp, amb una elevació màxima de 593 metres a la Mola de la Viuda.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Irámuco

Irámuco és una localitat mexicana situada en l'estat de Guanajuato, dins del municipi de Acámbaro. Banyat pel llac de Cuitzeo, les seves activitats principals són la pesca i el comerç. Entre les localitats pròximes es troben Parcialidad, San Juan i Andocutín.

## Generalitats

Irámuco és una comunitat localitzada a 17 quilòmetres al sud-oest de la ciutat de Acámbaro en l'estat de Guanajuato Mèxic. El nom original de Irámuco és Imurac provinent del purépetxa que significa: Pujol que entra al llac, el governant d'aquest poble va ser “Guatimurac” (príncep del pujol que entra al llac). Compta amb al voltant de 6 mil habitants

### Història

Segons els antecedents va ser fundat per ordres de Vasco de Quiroga, pel frare missioner José de Olmedo el dia 30 de setembre de 1536, prenent com a patró del poble a Sant Jeroni al qual se li va edificar un monument en el seu honor en l'atri parroquial (lloc de la fundació).

### Llac

Compta amb un dels llacs més grans a nivell nacional, conegut com el llac de Cuitzeo, encara que la major extensió d'aquest és pertanyent a l'Estat de Michoacán, sent el segon més extens a nivell nacional, mateix que durant dècades va ser dels principals manteniments i fonts d'ingressos per als habitants. No obstant això, en anys recents els habitants s'han enfrontat a sequeres que assequen gran part del llac en l'estiu, la qual cosa ocasiona greus problemes al sector pesquer i a l'incipient turisme.

## Referències

* ↑ «Irámuco (Acámbaro, Guanajuato, Mexico) - Population Statistics, Charts, Map, Location, Weather and Web Information». [Consulta: 15 desembre 2024].
* ↑ Corresponsal, Miguel García Tinoco /. «Sequía arrasó 70% del lago de Cuitzeo en Michoacán» (en espanyol de Mèxic), 22-02-2024. [Consulta: 15 desembre 2024].
# Bucking Broadway

Bucking Broadway és una pel·lícula estatunidenca dirigida per John Ford, estrenada el 1917.

## Argument

Cheyenne Harry estima la filla del seu amo, però aquesta està enamorada del capità Thornton...

## Repartiment

* Harry Carey: Cheyenne Harry
* Molly Malone: Helen
* L M. Wells: el seu pare
* Vester Pegg: Thornton
* William Steele: Foreman

## Al voltant de la pel·lícula

Es va pensar molt de temps que aquesta pel·lícula s'havia perdut però va ser trobada (2004) i restaurada.

## Enllaços externs

* Bucking Broadway Arxivat 2008-08-29 a Wayback Machine. íntegrament (francès)
# El Collet Alt

El Collet Alt és una serra situada al municipi de Torà (Solsonès), amb una elevació màxima de 653 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratpenat frugívor de paladar curt

El ratpenat frugívor de paladar curt (Casinycteris argynnis) és una espècie de ratpenat que es troba al Camerun, República Centreafricana i la República Democràtica del Congo.

## Referències

* Fordham et al. (2006). Casinycteris argynnis. Llista Vermella de la UICN, Unió Internacional per a la Conservació de la Natura, 2006. Consultat el 11 desembre 2007 (en anglès).
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :